รองนายกรัฐมนตรี ยืนยัน หากศาลรัฐธรรมนูญ?วินิจฉัยยุบพรรคอนาคตใหม่ ก็ยังสามารถอภิปรายและลงมติได้ ยกเว้นผู้ถูกตัดสิทธิ์ทางการเมือง
รองนายกรัฐมนตรี ยืนยัน หากศาลรัฐธรรมนูญ?วินิจฉัยยุบพรรคอนาคตใหม่ ก็ยังสามารถอภิปรายและลงมติได้ ยกเว้นผู้ถูกตัดสิทธิ์ทางการเมืองนายวิษณุ เครืองาม รองนายกรัฐมนตรี กล่าวถึงการเรียกคุยรัฐมนตรีที่จะถูกอภิปรายไม่ไว้วางใจรัฐบาล รวมถึงนายวิรัช รัตนเศรษฐ ประธานวิปรัฐบาล วานนี้ 6 กุมภาพันธ์ 2563 ว่า เป็นการพูดคุยในขั้นตอนทางธุรการและวิธีการต่างๆ อย่างละเอียด แต่ไม่มีการพูดถึงองครักษ์?พิทักษ์?นายกรัฐมนตรีและรัฐมนตรี? ส่วนที่จะมีการจัดสัมมนาเตรียมความพร้อมสู้ศึกอภิปรายไม่ไว้วางใจที่พัทยาจังหวัดชลบุรี ในวันที่ 22 - 23 กุมภาพันธ์ 2563 นั้น นายวิษณุ ระบุว่า ยังไม่ทราบว่าตนเองจะไปร่วมการสัมมนาครั้งนี้?หรือไม่ เนื่องจากเช้าวันที่ 24 กุมภาพันธ์ 2563 มีประชุม ครม. และในช่วงบ่ายก็จะมีการประชุมเพื่ออภิปรายไม่ไว้วางใจ แต่ส่วนตัวเห็นด้วยว่ามีความจำเป็นที่จะต้องมีการเตรียมตัวก่อน เพราะรัฐมนตรี?ทั้ง 6 คน ที่จะถูกอภิปรายส่วนใหญ่ไม่คุ้นเคยกับการถูกอภิปราย ซึ่งรู้เพียงว่าถามมาก็ตอบไปเท่านั้น ซึ่งนายกรัฐมนตรี ก็ไม่ได้สอบถามประเด็นใดเป็นพิเศษกับตนเอง ส่วนข้อห่วงใยที่ฝ่ายค้านจะอภิปราย?นอกประเด็นและเรื่องในอดีตนั้น ขอให้เป็นหน้าที่ของประธานสภาผู้แทนราษฎร? ที่จะควบคุมการอภิปรายหากศาลรัฐธรรมนูญ?มีคำวินิจฉัยยุบพรรคอนาคตใหม่ก่อนการอภิปราย ยืนยันว่า ส.ส.พรรคอนาคตใหม่ สามารถอภิปรายและลงมติได้ แม้จะหาสังกัดพรรคไม่ทัน 30 วันก็ตาม ยกเว้นกรรมการบริหารพรรค หรือ ส.ส.ที่ถูกตัดสิทธิ์ทางการเมืองพร้อมยอมรับว่ารัฐบาลนี้ โดนยาแรงในสมัยแรกของการเป็นรัฐบาล เพราะร่างพระราชบัญญัติงบประมาณรายจ่ายประจำปีงบประมาณ 2563 ยังไม่ผ่าน